№ КГД-20-1-15/1732-ВН от 23.01.2026

Астана қаласы город Астана

**«Салық есептілігі нысандарын және оларды жасау қағидаларын бекіту туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің 2020 жылғы  
20 қаңтардағы № 39 бұйрығына өзгеріс пен толықтырулар енгізу туралы**

**БҰЙЫРАМЫН:**

1. «Салық есептілігі нысандарын және оларды жасау қағидаларын бекіту туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің 2020 жылғы 20 қаңтардағы № 39 бұйрығына (Нормативтік құқықтық актілерді мемлекеттік тіркеу тізілімінде   
№ 19897 болып тіркелген) мынадай өзгеріс пен толықтырулар енгізілсін:

1-тармақ мынадай мазмұндағы 126-1) және 126-2) тармақшамен толықтырылсын:

«126-1) осы бұйрыққа 126-1-қосымшаға сәйкес қосылған құн салығы бойынша декларацияның нысаны (300.00-нысан);

126-2) осы бұйрыққа 126-2-қосымшаға сәйкес «Қосылған құн салығы бойынша декларация (300.00-нысан)» салық есептілігін жасау қағидалары;»;

көрсетілген бұйрықтың 126-қосымшамен бекітілген «Қосылған құн салығы бойынша декларация (300.00-нысан)» салық есептілігін жасау қағидаларында:

13-тармақ мынадай редакцияда жазылсын:

«13. Аталған нысан 2023 жылғы 1 қаңтардан бастап 2025 жылғы 1 қазанға дейін туындаған құқықтық қатынастарға қолданылады.»;

осы бұйрыққа 1 және 2-қосымшаларға сәйкес 126-1 және   
126-2-қосымшалармен толықтырылсын.

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрық ресми жарияланғаннан күнінен кейін оны Қазақстан Республикасы Қаржы министрлігінің интернет-ресурсында орналастыруды;

3) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және   
2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі және 2026 жылғы 1 қаңтардан бастап туындаған құқықтық қатынастарға қолданылады.

|  |  |  |
| --- | --- | --- |
| **Лауазымы** |  | **Аты-жөні** |

**Согласовано**

23.01.2026 16:23 Сабралина Айгуль Ермековна

23.01.2026 17:14 Әзімшайық Еділ Серікұлы

